Source: http://publish.kuopio.fi/cgi/DREQUEST.PHP?page=meetingitem&id=2019545005-10
Timestamp: 2020-02-24 15:28:43+00:00
Document Index: 10898746

Matched Legal Cases: ['kko ', 'kko ', 'kko ', 'kko ', 'kko ', 'kko ', '§\n9251', 'kko ']

Pöytäkirja 21.02.2019
Pöytäkirja 21.02.2019/Pykälä 18
Asianro 9251/10.03.00.00/2018
Sähköjohdon sijoittaminen tilan 297-507-3-3 (Vääräkoski) alueelle / Savon Voima Verkko Oy:n hakemus
Kiinteistö Vääräkoski 297-507-3-3
Toimenpide Sähköjohdon sijoittaminen liitekartan 2 13.9.2018 päivätyn suunnitelman mukaisesti tilan 297-507-3-3 alueelle / Savon Voima Verkko Oy:n hakemus saapunut 12.11.2018.
Hakemus Savon Voima Verkko Oy hakee sijoittamislupaa 13.9.2018 päivätyn Olavi Suutalan /Eltel Networks Oy:n laatiman suunnitelman liitekartta 2 mukaisesti. Keskijänniteilmajohto (20 kV) siirrettäisiin Kangaslahdentien varteen. Reitistä 65 m sijoittuu metsäalueelle.
20 kV avojohto vaatii 10 metriä leveän puuttoman johtokadun, mutta tien varteen sijoittamalla puustoa tarvitsee poistaa vähemmän.
Hakija on esittänyt kaksi vaihtoehtoista suunnitelmaa VE1 ja VE2.
VE1 sijoittuu Vääräkoski 297-507-3-3 tilan alueelle Kangaslahdentien varteen. Alue on metsämaata.
VE2 sijoittuu Korpela 297-507-3-9 tilan alueelle Kangaslahdentien varteen.
Alue on asuinrakennuksen ja maantien välistä suoja-aluetta ja pihapiiriä.
Rakentamiskustannuksiltaan molemmat vaihtoehdot ovat saman suuruisia.
Sovellettavat lainkohdat Maankäyttö- ja rakennuslain 161 §:ssä säädetään asiasta seuraavasti:
Hakemuksen käsittely Savon Voima Verkko Oy on 12.11.2018 saapuneella hakemuksella hakenut lupaa 20 kV keskijännitejohdon sijoittamiselle Vääräkoski 297-507-3-3 tilan alueelle VE1 liitekartta 2 mukaisesti.
Linjan sijoittamisesta ei ole päästy sopimukseen maanomistajien kanssa.
Savon Voima Verkko Oy on laatinut kaksi vaihtoehtoista suunnitelmaa linjan rakentamiseksi. Ilmajohto sijoittuu molemmissa vaihtoehdoissa Kangaslahden tien varteen.
Suunnitelmista pyydettiin tilan Vääräkoski 297-507-3-3 omistajien vastineet 12.11.2018.
Maanomistajat ovat toimittaneet 23.11.2018 päivätyn vastineensa.
Maanomistaja pitää tarpeettomana ja vaarallisena maantien viistoa ylitystä.
Nykyinen linja sijaitsee vastapäisen maanomistajan tilan alueella lähempänä asuinrakennusta kuin VE2:n mukainen linjaus, miten haitta olisi suurempi.
Naapurikiinteistön menetetyn laanipaikan korvauksen vaikutusta siirtohintoihin ei ole otettu huomioon.
Savon Voiman väite maanomistajien tasapuolisesta kohtelusta ei toteudu, koska kaikkien liittyneiden mailla ei kulje 20 kV linjoja.
Maanomistaja on tyytymätön Savon Voiman maksamiin korvauksiin.
Hakijan vastine Hakija on antanut 18.12.2018 huomautuksista vastineensa.
Tien ylityksiltä linjan rakentamisessa ei voi välttyä ja ne toteutetaan aina viistoittaisena.
VE2:n mukainen linjan sijoittaminen tuhoaa Korpela 297-507-3-9 tilan pihapiiriä suojaavan puuston, nykyinen linjan sijainti ei ole sähkön toimitusvarmuusvaatimusten mukainen.
Naapuritilan laanipaikka säilyy.
Saman maanomistajan maalle saatetaan joutua sijoittamaan sähkölinjoja merkittäviäkin määriä, mikäli sama omistaja omistaa laajoja maa-alueita.
Linjan rakentaminen ei vaikeuta kaavan toteuttamista.
Alueen luontoarvot Alueella ei ole erityisiä luontoarvoja.
Esitys Esitän että, Savon Voima Verkko Oy:lle myönnetään lupa sijoittaa 20 kV:n sähköjohto tilan Vääräkoski 297-507-3-3 alueelle 12.11.2018 saapuneen hakemuksen ja liitekartan 2 VE1 suunnitelman mukaisesti.
Perustelut Johdon sijoittaminen ei vaikeuta kaavoitusta.
Maisemallisesti ilmajohto näkyy tiealueelle.
VE2 tuhoaisi pihapiiriä suojaavan puuston. Puuston tarkoituksena on toimia näkösuojana tiealueelle, vaimentaa liikennemelua ja estää tiepölyn leviäminen pihapiiriin. Tie on päällystämätön hiekkatie.
Maksut Tästä päätöksestä peritään hakijalta rakennusvalvonnan taksan 9.2 §:n mukainen maksu 1000 euroa.
Rekisteröinti Päätöksen saatua lainvoiman se lähetetään maanmittauslaitokselle merkittäväksi kiinteistörekisteriin.
Sovelletut lainkohdat MRL 161 §, MRA 81 §
9251/2018 Savon Voima Verkko Oy:n hakemus liitteineen (Ei julkaista internetissä)
9251/2018 Maanomistajan vastine (Ei julkaista internetissä)
9251/2018 Hakijan vastine (Ei julkaista internetissä)
puh. +358 44 718 5180